**Prof. Dr. Palkovics László akadémikus**

**innovációs és technológiai miniszter**

**Innovációs és Technológiai Minisztérium**

**Tisztelt Miniszter Úr!**

A környezet védelmének általános szabályairól szóló 1995. évi LIII. törvény 45. § írta elő az Országos Környezetvédelmi Tanács létrehozását, feladatait és működésének szabályait. A Tanács a Kormány javaslattevő, tanácsadó, véleményező szerveként állást foglal a környezetvédelemmel összefüggő törvényjavaslatok és más jogszabályok, valamint országos és regionális koncepciók, a környezetvédelemmel összefüggő gazdasági szabályozó eszközök vizsgálati elemzésével kapcsolatban; állást foglal a Tv. 44. § (2) b) pontjában meghatározott, a környezetre várhatóan jelentős hatást gyakorló tervek és programok tervezetéről és azok környezeti értékeléséről; javaslatot tesz a Kormány számára a környezet- és természetvédelem hatékonyabbá tételével kapcsolatban, különösen a környezeti információs rendszerrel, a tudományos kutatással, a képzéssel, a megfelelő ipari háttér kifejlesztésével, továbbá a környezet- és természetvédelmet szolgáló pénzügyi eszközökkel kapcsolatban és véleményt nyilvánít a környezetvédelmet érintő Közösségi jogalkotás stratégiai jelentőségű kérdéseivel kapcsolatban.

A Tanács általában havonta tart plenáris ülést, annak érdekében azonban, hogy a Kormányzat működésének eltérő ritmusához alkalmazkodni tudjon Állandó Bizottságokat működtet a gazdaság-fejlesztés ágazatai programjai, valamint a környezet- és természetvédelem kölcsönhatásainak kulcsfontosságú területein.

A Miniszterelnök Úr, legutóbbi évértékelő beszédében – talán, túlzás nélkül mondható – a legnagyobb hangsúlyt és terjedelmet a klímaváltozás hatásainak mérséklésére – tágabban és ennek érdekében – a környezet- és természetvédelem programjai bemutatásának szentelte, kiemelten említve, hogy ezen programok eredményességét, a következő évtizedben Ő maga és a NER Kormányzat ígéri, ”számon-kérhető módon”. Ez teljes mértékben koherens az EU EC új Elnöke által kezdeményezett, Green Deal ambiciózus keretprogrammal, amely komponenseiről,- megindításának részleteiről épp’ a múlt héten vettem részt, egy zártkörű konferencián / munkaértekezleten, Brüsszelben – az Országos Környezetvédelmi Tanács –hoz hasonló Kormányzati Tanácsadó Testületek hálózata, az European Environmental & SD Advisory Councils [EEAC] szervezésében, az EU EC – és egyetemi,- policy elemző,- kutató háttérintézményei – szakértő előadóival konzultálva.

Szükséges volna tehát részletesen megvitatni a”Green Deal” programot, úgy is, mint hazai, ágazatközi kormányprogram, alkalmasságát az implementálásra – ez határozza meg a finanszírozhatóságát is – és vizsgálni a (keret)program megfelelőségét az alapvető társadalmi,- gazdasági,- környezeti erőforrás-gazdálkodási célnak : a paradigmatikus változást jelentő áttérésnek a – jelenlegi globális trend helyett – a körforgásos gazdaságra [CE] és meghatározni és összehangolni (!) a környezet túlterhelése és a klímaváltozás megfékezése (mitigáció), valamint az – elkerülhetetlenül szükséges – alkalmazkodás (adaptáció) valamennyi komponensét : a föld- és tájhasználat,- az urbanizáció,- a vígazdálkodás,- az agrárium – összefüggésben a biodiverzitás szegényedés megfékezésével, valamint az ökoszisztéma-szolgáltatások – továbbá az energetika és a közlekedés-szervezés szakpolitikáit, ezek regionális- és lokális megvalósításának lehetőségeit és programjait.

Az Országos Környezetvédelmi Tanács – a Kormány Tanácsadó Testületeként ez’ évben, a következő hónapok plenáris ülésein, áttekinteni,- megvitatni kívánja a (Green Deal) keretprogram hazai megvalósíthatóságának, a természeti erőforrások,- szolgáltatások használatát és a környezeti befogadó kapacitásokat érintő – föntebb említett – kulcsterületei, következő évekre,- évtizedre vonatkozó fejlesztési (alkalmazkodási) programjait, amelyek között, a klímavédelmi- és energetikai – benne, a döntő fontosságú, épületenergetikai – programcsomagon kívül a közlekedés-fejlesztés, tágabban az infrastruktúra-fejlesztés, valamint a hulladékgazdálkodás,- újrahasznosítás, még tágabban az innovatív ipar,- és gazdaságfejlesztés szakpolitikáinak tervei volnának megvitatandóak, akkor, amikor még van értelme és lehetősége egy ”tanácsadó testületnek” a koncepció-formálás idejében véleményt mondani, javaslatot tenni.

**Tisztelt Miniszter Úr,** kérem és javasolom, hogy legyen alkalmunk személyesen találkozni Önnel és megbeszélni az Innovációs és Technológiai Minisztérium és Államtitkárságai, valamint az Országos Környezetvédelmi Tanács [OKT] – nyilvánvalóan szükséges – és – remélhetően – hasznos együttműködését, tekintettel arra, hogy a környezeti kapacitásokkal a természeti erőforráskészletekkel való – legalább a belátható ideig – fenntartható gazdálkodás, a ”klíma-semleges” egyúttal a világgazdaságban versenyképes és jól-élhető (európai) kontinens és ebben Magyarország programjának megvalósítása, a regionális- és szakpolitikák összehangolását igényeli.

Köszönettel várom Miniszter Úr támogató,- együttműködést ígérő válaszát,

a Testület nevében és megbízásából,

2020. Február 27. –én



Dr. Bulla Miklós